open-index/open-wikipedia-markdown huggingface dataset:
אליפות העולם בשחמט 1985

**אליפות העולם בשחמט 1985** הייתה תחרות לקביעת אלוף העולם בשחמט, שאורגנה על ידי פיד"ה. השלב הסופי, בו התמודדו בדו-קרב אלוף העולם אנטולי קרפוב וגארי קספרוב, נערך בין 3 בספטמבר 1985 ל-9 בנובמבר 1985, והסתיים בניצחון של קספרוב, שהפך לאלוף העולם בגיל 22.

## רקע
280px|ממוזער|ימין|אליפות העולם בשחמט 1985
גמר אליפות העולם בשחמט 1984 הסתיים ללא הכרעה. נשיא פיד"ה הכריז על הפסקת המפגש "לאור תשישות המשתתפים והמארגנים". אנטולי קרפוב וגארי קספרוב התנגדו למהלך. בסופו של דבר לפי דבריו של נשיא פיד"ה "קרפוב הסכים וקספרוב קיבל את גזר הדין". הוחלט על עריכת מפגש חוזר במהלך שנת 1985. במאי 1985 התקיים קונגרס פיד"ה שהחליט על שינוי מתכונת המשחקים:
* מספר המשחקים הוגבל ל-24
* אם לא תהיה הכרעה קרפוב יישאר להיות אלוף
* אם קספרוב ינצח במפגש לקרפוב יהיה זכות למפגש חוזר במהלך שנת 1986.

## דו-קרב על האליפות
דו-קרב נערך בין 3 בספטמבר לבין 9 בנובמבר 1985. לאחר 23 משחקים, על קרפוב היה לנצח במשחק האחרון כדי להישאר אלוף העולם, אך קספרוב, ניצח במשחק זה, והוכתר לאלוף העולם.

## קישורים חיצוניים

* משחקי הדו-קרב

קטגוריה:תחרויות שחמט ב-1985
1985
קטגוריה:מוסקבה: תחרויות שחמט
מלונות לאונרדו

ממוזער|250px|צילום של מלון לאונרדו פלאזה טבריה ממלון לאונרדו קלאב טבריה
**מלונות לאונרדו** (באנגלית: **Leonardo Hotels**) הם מותג מלונות נופש בבעלות רשת מלונות פתאל. תחת שם מותג זה מפעילה הרשת 24 מלונות בישראל ו-84 מלונות באירופה. המלונות מתפרסים על פני 14 מדינות ו-46 ערים שונות. סה"כ מלונות המותג כוללים 19,360 חדרים. רשת מלונות לאונרדו היא הרשת בעלת מספר המלונות הגבוה ביותר מבין המותגים בבעלות פתאל.

## מותג לאונרדו בישראל
מותג מלונות לאונרדו מפעיל כ-24 מלונות בישראל בערים שונות, למשל: תל אביב, אילת, ירושלים, נתניה, ים המלח, באר שבע, אשדוד, אשקלון, טבריה, חיפה ועוד.

### מלונות לאונרדו באילת
* **[[מלון לאונרדו רויאל ריזורט אילת]]** – לאונרדו רויאל ריזורט הוא מלון משפחתי הממוקם בחלק הצפוני של העיר אילת. במלון 228 חדרים, מתוכם – 149 חדרים עם מרפסת הפונה לבריכה.
* **[[מלון לאונרדו פריווילג' אילת]] ([[הכול כלול|הכל כלול]])** – לאונרדו פריווליג' הוא מלון משפחתי הכל כלול הממוקם בחלק הצפוני של העיר אילת. במלון 247 חדרים וסוויטות שרובם מכילים מרפסת צמודה וחלקם משקיפים לבריכה.
* **[[מלון לאונרדו קלאב אילת]] (הכל כלול פלוס)** – לאונרדו קלאב הוא מלון משפחתי הכל כלול הממוקם בחלק המזרחי בעיר אילת. במלון 282 חדרים. חלק מן החדרים בעלי מרפסת שפונים לבריכה וחלק מן החדרים בעלי יציאה לגן הפונה לבריכה ואף חדרים עם דלת מקשרת. במלון פארק המים. שבו קיימים 2 מגלשות אקסטרים, בריכת מפלים, מגלשה ומתקן גשם לפעוטות. ומגלשה בגובה של 12 מטר.
* **[[מלון לאונרדו פלאזה אילת]]** – לאונרדו פלאזה הוא מלון משפחתי הממוקם על שפת הים האדום בחלק הצפוני של העיר אילת. במלון מעל 300 חדרים וסוויטות.

### מלונות לאונרדו בשאר הארץ
מותג לאונרדו מתפרס על 12 ערים בישראל.
* **[[אילת]]** – ראו תת-נושא "מלונות לאונרדו באילת"
* **[[חיפה]]** – בצפון הארץ קיים מלון אחד – "לאונרדו פלאזה" – סמוך לחוף לידו.
* **[[ירושלים]]** – בבירה פועלים שלושה בתי מלון של רשת לאונרדו – לאונרדו פלאזה בסמוך לגן העצמאות וכיכר צרפת. לאונרדו בצמוד לדרך בר לב והמושבה האמריקאית ולאונרדו בוטיק במרכז העיר סמוך לכיכר ציון.
* **[[רחובות]]** – ברחובות קיים מלון בשם "לאונרדו בוטיק". זהו מלון בוטיק המכיל 116 חדרי בוטיק. שלוש הקומות התחתונות של המלון משמשות כמרפאה של מכבי שירותי בריאות.
* **[[מטרופולין תל אביב|תל אביב]]** – במטרופולין תל אביב קיימים 5 בתי מלון מרשת לאונרדו: לאונרדו סוויט בבת ים, לאונרדו ביץ' ולאונרדו ארט ברחוב הירקון, לאונרדו בוטיק ברמת החייל ולאונרדו סיטי טאוור ברמת גן.
* **[[ים המלח]]** – בים המלח קיימים 3 מלונות מרשת לאונרדו: לאונרדו אין, לאונרדו קלאב ולאונרדו פלאזה.
* **[[טבריה]]** – בטבריה קיימים 3 מלונות מרשת לאונרדו: לאונרדו טבריה, לאונרדו קלאב ולאונרדו פלאזה.
* **[[נתניה]]** – מלון לאונרדו פלאזה נתניה בסמוך לכיכר העצמאות במרכז נתניה ברחוב אוסישקין 1 קרוב לחוף הים.
* **[[אשדוד]] ו[[אשקלון]]** – באשקלון קיים מלון בסמוך למרינה וחוף בר כוכבא ובאשדוד בקצה הדרומי סמוך לחוף הים בשכונה ט"ו.
* **[[באר שבע]]** – בבאר שבע קיים מלון מרשת לאונרדו בצמוד לקריית הממשלה וקניון הנגב. מלון זה הוא היחיד בבאר שבע בעל 5 כוכבים.


leonardoclub20.JPG|מלון לאונרדו קלאב ים המלח


## ראו גם
* רשת מלונות פתאל
* מלונות הרודס, מותג נוסף שמפעילה פתאל.
* מלונות U, מותג נוסף שמפעילה פתאל

## קישורים חיצוניים

* 

## הערות שוליים

*
קטגוריה:פתאל
קטגוריה:ישראל: מותגים
לאונרדו
זולטאן ריבלי

**זולטאן ריבלי** (בהונגרית: **Zoltán Ribli **; נולד ב-6 בספטמבר 1951, מוהאץ' הונגריה) הוא שחמטאי הונגרי בדרגת רב-אמן. היה אלוף הונגריה בשחמט, התחרה באליפות העולם בשחמט.

זולטאן ריבלי פעמיים היה אלוף אירופה לנוער (ב-1969 ו-1971). בשנים 1973, 1974 ו-1977 הוא היה אלוף הונגריה בשחמט.

בשנים 1984 ו-1987 הוא העפיל לשלבים המתקדמים של אליפות העולם. בשנת 1984 הוא הודח בחצי הגמר על ידי וסילי סמיסלוב. בשנת 1986 הוא ניצח בתחרות השחמט בדורטמונד

במהלך שנות ה-70 וה-80 של המאה ה-20 ריבלי זכה במספר תחרויות חשובות. מאוחר יותר הוא השתתף בתחרויות מעטות, אך אפילו בשנת 2002 הצליח לנצח בתחרות.

ריבלי כתב מספר ספרים בנושא שחמט.

## זולטאן ריבלי ב[[אולימפיאדת השחמט]]
בין השנים 1970 ל-1994 השתתף זולטאן ריבלי ב-12 אולימפיאדות שחמט:

## קישורים חיצוניים

* כרטיס באתר פיד"ה 

## הערות שוליים

קטגוריה:רבי-אמנים הונגרים
קטגוריה:מחברי ספרי שחמט
קטגוריה:הונגרים שנולדו ב-1951
מצעד האלבומים הבריטי

**מצעד האלבומים הבריטי** (באנגלית: **UK Albums Chart**) הוא מצעד אלבומים אשר מופעל על ידי חברת המצעדים הרשמית.
המצעד המלא מכיל את 100 האלבומים הגדולים בממלכה המאוחדת, אשר מבוססים על הורדות דיגיטליות הזרמות מדיה ומכירות נקיות. מצעד זה קיים כבר מיולי 1956, ומתעדכן בימי שישי בכל שבוע.

## רקע ושידור
המצעד בדומה למצעד הסינגלים הבריטי, מתעדכן בימי שישי, ומכיל בתוכו את 100 האלבומים הגדולים ביותר בבריטניה. חלק מן האלבומים אשר נמצאים במצעד הם אלבומי רמיקס, אלבומי אולפן, מיני-אלבומים, אלבומי להיטים, וכולי. בשונה מהבילבורד 200, אשר מכיל בתוכו גם אלבומי די וי די, במצעד האלבומים הבריטי ישנו מצעד משני שנועד עבור אלבומי די וי די בלבד.

בשנות ה-2000, פרסמו המצעד טבלה המכילה בתוכה "זמרים של להיט אחד", שנכללים בה בשל הוצאת אלבום מצליח אחד בלבד. האמן הראשון אשר נכלל ברשימה היה פרדי קנון עם אלבומו "The Explosive Freddy Cannon". ב-8 בספטמבר 2012, הזמרת הבריטית ריטה אורה, נכנסה לרשימה גם כן עם אלבומה היחידי, Ora.

על פי מצעד האלבומים הבריטי, חמשת האלבומים הנמכרים ביותר בכל הזמנים בבריטניה הם, Greatest Hits של קווין,  של אבבא, Sgt. Pepper's Lonely Hearts Club Band של הביטלס, 21 של אדל, ו-What's The Story?) Morning Glory), של אואזיס.

## סטטיסטיקות ושיאים
להלן רשימת שיאים נבחרים מתוך מצעד האלבומים הבריטים:

### הזמרים עם הכי הרבה אלבומים בפסגה
* הביטלס - 15
* אלביס פרסלי - 13
* מדונה - 12
* רובי ויליאמס - 12
* הרולינג סטונז - 12
* דייוויד בואי - 11
* יו טו - 10
* ברוס ספרינגסטין - 10
* מייקל ג'קסון - 10
* אבבא - 9
* קווין - 9

### הכי הרבה שבועות במצעד
* (1026) קווין - Greatest Hits
* (825) אבבא - ABBA Gold: Greatest Hits
* (811) בוב מארלי והוויילרס - Legend
* (719) פליטווד מק - Rumours
* (521) מיט לוף - Bat Out of Hell
* (518) פינק פלויד - The Dark Side of the Moon
* (374) אמנים שונים - The Sound of Music
* (372) קווין - Greatest Hits II
* (357) איימי ויינהאוס - Back to Black
* (338) מדונה - The Immaculate Collection

## ראו גם
* חברת המצעדים הרשמית

## קישורים חיצוניים
* 
* האתר הרשמי, חברת המצעדים הרשמית
* מצעד האלבומים הבריטי

## הערות שוליים

קטגוריה:מצעדי מוזיקה בריטיים
השביתה המלכותית

[200px|ממוזער|שמאל|[מיכאי הראשון, מלך רומניה, בשנת 1947]]
**השביתה המלכותית** (ברומנית: **Greva regală**) הייתה תקופה של משבר חוקתי ברומניה מ-21 באוגוסט 1945 עד 7 בינואר 1946, שבמהלכה סירב מיכאי הראשון, מלך רומניה לחתום על מסמכים או לקבל פניהם של שרים.

לאחר הפיכת 23 באוגוסט 1944 בוטלה חוקת רומניה 1938, והוחזרה לתוקף חוקת רומניה 1923. על פי חוקת רומניה, כדי שמסמך יהפוך לחוק או לצו רשמי, עליו להיות חתום על ידי שלושה גורמים: הסנאט של רומניה, בית הנבחרים של רומניה ומלך רומניה. לכן סירוב המלך לחתום מנע אישור החוקים והצווים.

לחצים והפגנות הביאו לשלטון ברומניה ממשלה של החזית הלאומית הדמוקרטית (בחזית השתתפו רק מפלגות השמאל) בראשות פטרו גרוזה. ארצות הברית הודיעה שלא תחתום על חוזה שלום עם רומניה, אם בממשלתה לא יהיה ייצוג לכל המפלגות הדמוקרטיות. בעקבות זאת תבע מלך רומניה מגרוזה להתפטר, ולהרכיב ממשלה חדשה בשיתוף פעולה עם כל המפלגות הדמוקרטיות. גרוזה סירב, לכן נקט המלך בצעדי השביתה המלכותית.

המשבר הסתיים בינואר 1946, כאשר הממשלה צירפה שר אחד מהמפלגה הלאומית-איכרית ושר נוסף מהמפלגה הלאומית ליברלית.

אמנם המשבר הסתיים, אבל הסתיים בדרך שעדיין כמעט אין הבדל בין מה שהיה קודם. הם הוסיפו 2 שרים ממפלגות שונות. אבל זה עזר! היום רומניה היא לא מונרכיה וארצות הברית בשלום איתה.

## קישורים חיצוניים
* Greva regală din perspectiva Regelui Mihai 
* #100 | România şi 10 momente de răscruce din istorie 

קטגוריה:רומניה: היסטוריה
קטגוריה:רומניה: פוליטיקה
קטגוריה:1945
קטגוריה:ממלכת רומניה
רכס וינסטון צ'רצ'יל

**רכס וינסטון צ'רצ'יל** (באנגלית: **Winston Churchill Range**) הוא רכס הרים ברכסי פארק שבהרי הרוקי הקנדיים, בשטח הפארק הלאומי ג'ספר בפרובינציות אלברטה וקולומביה הבריטית שבקנדה.

הרכס נקרא על שם סר וינסטון צ'רצ'יל, ראש ממשלת בריטניה.

## גאוגרפיה
שטחו של הרכס 410 קמ"ר, אורכו של הרכס 31 קילומטרים, רוחבו 23 קילומטרים; גבולו המזרחי של הרכס הוא נהר סאנואפטה, החל מהגבול בין הפארק הלאומי באנף לפארק הלאומי ג'ספר, וצפונה עד מפלי סאנואפטה; גבולו המערבי של הרכס הוא נהר אתבסקה.

ברכס מצויים ההרים והפסגות הבאים:

## לקריאה נוספת
Jane G. Ferrigno, **[https://books.google.co.il/books?id=Y6cY5OFeVa4C&pg=RA1-PA1&lpg=RA1-PA1&dq=%22Winston+Churchill+Range%22&source=bl&ots=lmU4nHAWJY&sig=ffjsShIsZz8t5AYFUzfnzqpxPM4&hl=en&sa=X&ved=0ahUKEwjVk-KuydDZAhUFLVAKHWvnDUE4FBDoAQgpMAE#v=onepage&q=%22Winston%20Churchill%20Range%22&f=false Glaciers of North America]**, U.S. Geological Survey Professional Paper, p. 260
## קישורים חיצוניים
* רכס וינסטון צ'רצ'יל באתר ממשלת קנדה
* רכס וינסטון צ'רצ'יל באתר peakbagger
* רכס וינסטון צ'רצ'יל באתר summitsearch
* תצלום לוויין של הרכס
* מפה טופוגרפית של הרכס
* תחזית מזג אוויר עדכנית לפסגות רכס וינסטון צ'רצ'יל - לפי גובהן של הפסגות

## הערות שוליים

*
וינסטון צ'רצ'יל
וינסטון צ'רצ'יל
וינסטון צ'רצ'יל
FEM (ערוץ טלוויזיה)

**FEM** (מתייחס ל"נשית" וכן ל"חמש" בנורווגית) הוא ערוץ טלוויזיה המשודר בנורווגיה מהממלכה המאוחדת. הערוץ נמצא בבעלות האחים וורנר דיסקברי . הערוץ מתמקד בקהל הנשים הצעירות. 

הערוץ משודר מלונדון והערוץ התאום שלו הוא TVNorge, כחלק מקבוצת התקשורת Discovery Communications Nordic.

## נתח שוק
בשנת 2020 צפו בערוץ 1.9% מהצופים בנורווגיה.

## תוכניות המשודרות בערוץ
* צעירים חסרי מנוח
* צעיר ב-10 שנים
* פשוט נהדרת
* אהבה גדולה
* מכושפות
* ניקוי מטאטא
* בידור הערב
* הדוקטורים
* גראם נורטון
* הלוחשת לרוחות
* אני חולם על ג'יני
* קייט פלוס 8
* קימורה: החיים במסלול פאב
* Wildfire
* מגע של מלאכים
* אחיות או לא להיות

## ראו גם
* Vox
* TV3
* TV6

## קישורים חיצוניים
* 
* LyngSat

## הערות שוליים

קטגוריה:ערוצי טלוויזיה נורווגיים
הר וייס

**הר וייס** (באנגלית: **Mount Weiss**) הוא הר המהווה חלק מרכס וינסטון צ'רצ'יל בהרי הרוקי הקנדיים, בפרובינציית אלברטה שבקנדה.

גובהו של ההר 3,090 מטרים מעל פני הים, והוא ממוקם בעמק נהר סאנוואטפה בשטח הפארק הלאומי ג'ספר.

## היסטוריה
### מקור השם
שמו של ההר ניתן לו בשנת 1972, והוא נקרא על שם ג'ו וייס (Joe Weiss) אשר במשך 45 שנים חקר את אזור ג'ספר.
### הטיפוס על ההר
הראשונים שטיפסו לפסגת ההר היו ה. ל. פורר (H.L. Fuhrer) ורעייתו ו-ב. מרטין (B. Martin) בשנת 1971.
## קישורים חיצוניים
* הר וייס באתר ממשלת קנדה
* נתוני מזג אוויר עדכניים עבור הר וייס, לפי גבהים
* הר וייס באתר peakbagger
* תצלום לוויין ומידע גאוגרפי
* מפה טופוגרפית של אזור הר וייס
* הר וייס באתר summitsearch
* קורות חייו של ג'ו וייס

## הערות שוליים

וייס
וייס
גילברט קפלן

**גילברט אדמונד קפלן** (באנגלית: **Gilbert Edmund Kaplan**  3 במרץ 1941 - 1 בינואר 2016) היה איש עסקים יהודי-אמריקאי ומו"ל פיננסי. כמו כן היה חובב נלהב של המוזיקה של גוסטב מאהלר, ומנצח חובב על הסימפוניה השנייה שלו.

## קריירה
קפלן נולד בניו יורק ב-3 במרץ 1941. קפלן למד באוניברסיטת דיוק וקיבל תואר ראשון מ"בית הספר החדש למחקר חברתי". הוא המשיך את לימודיו בבית הספר למשפטים של האוניברסיטה. בשנת 1963 החל קפלן לעבוד ככלכלן בבורסה האמריקאית. הוא ייסד את כתב העת "אינסטיטושונל אינווסטור" בשנת 1967 והיה המו"ל שלו עד 1990, והעורך הראשי למשך שנתיים נוספות, אף כי מכר אותו בשנת 1984. הניו יורק טיימס דיווח: "המחיר לא פורסם אך השמועה אומרת, שהוא בסביבות 75 מיליון דולר."

עניינו של קפלן בסימפוניה השנייה של מאהלר החל בשנת 1965. בשנת 1981 החל לקבל הדרכה בניצוח מצ'ארלס זאכארי בורנשטיין. הוא שכר את אולם אוורי פישר בניו יורק להופעת הבכורה הפומבית שלו כמנצח בשנת 1982, עם התזמורת הסימפונית האמריקאית והמקהלה הסימפונית וסטמינסטר. במקור, ביקשה התזמורת למנוע פרסום ביקורות, אבל לייטון קרנר מ"קול הוילג'" הפר את האיסור הזה בביקורת חיובית על הקונצרט. בהמשך ניצח קפלן על הסימפוניה השנייה של מאהלר ביותר מ-100 הופעות חיות לאורך כל חייו. הוא ייסד את קרן קפלן, שהוקדשה למלגות ולקידום המוזיקה של גוסטב מאהלר. לאחר מחקר אישי, הקליט פעמיים את הסימפוניה השנייה של מאהלר: עם התזמורת הסימפונית של לונדון בשנת 1987, ועם הפילהרמונית של וינה בשנת 2002.הסימפוניה השנייה של מאהלר היא היצירה השלמה היחידה שעליה ניצח בפומבי, אף כי הקליט בנפרד את האדג'טו מתוך הסימפוניה החמישית של מאהלר בהקלטת אולפן.

קפלן היה בעליו של כתב היד החתום של הפרטיטורה של מאהלר לסימפוניה השנייה והוציא לאור מהדורת פקסימיליה של הפרטיטורה בשנת 1986. ב-29 בנובמבר 2016 נמכרה הפרטיטורה במכירה פומבית תמורת 4,546,260 לירות שטרלינג, שיא לכל כתב-יד מוזיקלי במועד זה. כמו כן היה ברשותו כתב-יד של השיר של מאהלר, "Ich bin der Welt abhanden gekommen." קרן קפלן פרסמה פקסימיליה של כתב-יד זה בשנת 2015. קפלן היה שותף לעריכת ההוצאה הביקורתית החדשה של הסימפוניה השנייה כחלק מן ההוצאה הביקורתית השלמה של יצירות מאהלר.

בשנת 1993 ניצח קפלן על הסימפוניה השנייה של מאהלר בביצוע התזמורת הסימפונית הישראלית ראשון לציון עם אגודת הזמר הווינאית.

## קישורים חיצוניים

* 

## הערות שוליים

קטגוריה:אנשי עסקים יהודים אמריקאים
קטגוריה:מנצחים יהודים אמריקאים
קטגוריה:מו"לים יהודים אמריקאים
קטגוריה:גוסטב מאהלר
קטגוריה:אמריקאים שנולדו ב-1941
קטגוריה:אמריקאים שנפטרו ב-2016
הגביע לזכר אנדרה הענק

**הגביע לזכר אנדרה הענק** (באנגלית: **André the Giant Memorial Trophy**) הוא גביע של ענף ההיאבקות המקצועית, השייך לארגון ההיאבקות, ה-WWE, וניתן לזוכה בקרב הבאטל רויאל שנערך אחת לשנה באירוע הגדול ביותר, רסלמניה. קרב הבאטל רויאל הראשון לזכר אנדרה הענק נערך ב-6 באפריל 2014, ברסלמניה 30, והזוכה בקרב זה היה סזארו.

שם הקרב ניתן כאות כבוד לחבר היכל התהילה, אנדרה הענק, ששקל כ-240 ק"ג והתנשא לגובה של 2.24 מטרים והיה ידוע בכינוי "המלך של קרב הבאטל רויאל", בעקבות כמות קרבות הבאטל רויאל שניצח במהלך הקריירה שלו.

## היסטוריה

ב-10 במרץ 2014 בתוכנית Raw, המנחה המיוחד של רסלמניה 30, האלק הוגאן הודיע שקרב באטל רויאל לזכר אנדרה הענק יתקיים לראשונה ב-6 באפריל והזוכה בקרב זה יקבל גביע בדמותו של אנדרה הענק. סזארו היה הראשון שזכה בגביע לאחר שהדיח את ביג שואו על ידי מהלך הבאדי סלאם שהיה מהלך המזוהה להאלק הוגאן שהניף את אנדרה הענק ברסלמניה 3.

ברסלמניה 31 שנערכה ב-29 במרץ 2015, כחלק מהמופע המקדים לאירוע עצמו, מה שהפך בעצם את הקרב לזכרו של אנדרה למסורת שנתית. ביג שואו היה זה שזכה בקרב הבאטל רויאל השני לאחר שהדיח את דמיאן מיזדאו. ביג שואו הוא מתאבק שהשוו אותו לאנדרה הענק גם מבחינת הגודל וגם מבחינת הגובה.

ברסלמניה 32 הקרב היה חלק מהאירוע עצמו, כשהזוכה בו היה ברון קורבין שהדיח את קיין. אחת הכניסות המפתיעות שנכנסו לקרב בשנה זו הייתה הכניסה של שחקן העבר של ה-NBA, שאקיל אוניל.

הקרב הרביעי במסורת "הגביע לזכר אנדרה הענק" נערכה ברסלמניה 33 כחלק מהמופע המקדים לאירוע ובו מוג'ו רולי זכה לאחר שקיבל עזרה מחברו שהגיע מהקהל, שחקן ה-NFL, רוב גרונקובסקי, בהדחתו של ג'ינדר מהאל.

הקרב החמישי נערך כחלק מהמופע המקדים לרסלמניה 34 במרצדס-בנץ סופרדום שבניו אורלינס, לואיזיאנה, ב-8 באפריל 2018. המנצח בקרב והזוכה בגביע היה מאט הארדי לאחר שהדיח אחרון את ברון קורבין.

הקרב השישי נערך כחלק מהמופע המקדים לרסלמניה 35 באצטדיון מטלייף שבמזרח רד'רפורד, ניו ג'רזי, ב-7 באפריל 2019. המנצח בקרב והזוכה בגביע היה ברון סטרומן לאחר שהדיח אחרון את קולין ג'וסט.

הקרב השביעי במסורת הגביע היה אמור להתרחש ברסלמניה 36 באצטדיון ריימונד ג'יימס שבטמפה, פלורידה, ב-5 באפריל 2020, אך שיקולים סביב מגפת הקורונה הובילו לשינויים במתכונת השידורים באותה התקופה, כאשר הקרב לא התקיים עקב הגבלת מתאבקים אשר נמצאים יחדיו בזירה בזמן נתון.

## הזוכים בגביע

## רשימת משתתפים
[שמאל|200px|ממוזער|הזוכה הראשון בגביע לזכרו של אנדרה הענק, [סזארו]]
[שמאל|200px|ממוזער|הזוכה השני של קרב הבאטל רויאל לזכרו של אנדרה הענק, [פול וייט ג'וניור|ביג שואו, רסלמניה 31]]
[שמאל|200px|ממוזער|הזוכה השלישי של קרב הבאטל רויאל לזכרו של אנדרה הענק, [ברון קורבין, רסלמניה 32]]

## ראו גם
* אנדרה הענק
* רסלמניה

## קישורים חיצוניים

## הערות שוליים

קטגוריה:WWE
הר וולי (ניו זילנד)

**הר וולי** (באנגלית: **Mount Woolley**) הוא הר באזור קנטרברי שבשטח האי הדרומי של ניו זילנד.
גובהו של ההר 1,849 מטרים מעל פני הים.

## קישורים חיצוניים
* תצלום לוויין ומידע גאוגרפי
* מפה טופוגרפית של הר וולי
* מפה טופוגרפית של קנטרברי ואזור הר וולי

## הערות שוליים

וולי
זלדה שוליאק

**זלדה שוליאק** (1918 – ספטמבר 1991) הייתה אתלטית ישראלית. חברת המשלחת הארצישראלית למשחקים העולמיים לנשים (לונדון 1934) ואלופת ארץ ישראל הראשונה (1935) בריצת 80 מטר משוכות.

## ביוגרפיה
שוליאק התאמנה באגודת הספורט מכבי תל אביב.

### 1933
בכינוס הספורט היהודי הגדול שנערך בפראג, צ'כיה השתתפה שוליאק בתחרות ההתעמלות.

### 1934
במשחקים העולמיים לנשים שנערכו בלונדון באוגוסט 1934 השתתפה שוליאק בריצת 60 מטר, בריצת 80 מטר משוכות ובריצת שליחות 4x100 מטר, הייתה האצנית הראשונה.

### 1935
במכביה השנייה שנערכה בשנת 1935 סיימה שוליאק במקום חמישי בקפיצה לרוחק בתוצאה של 4.63 מטר.

באליפות ארץ ישראל הראשונה שנערכה בסוף דצמבר אותה שנה היא זכתה בשתי מדליות, זהב וכסף. מדליית זהב, בריצת 80 מטר משוכות בתוצאה של 15.9 שניות, לפני גירה שפירא ועדה יהודאית, שתיהן ממכבי עתיד תל אביב ומדליית כסף, בקפיצה לרוחק בתוצאה של 4.36 מטר, אחרי גירה שפירא (4.48 מטר) ולפני שושנה בורשטיין ממכבי תל אביב (4.24 מטר).

נפטרה בספטמבר 1991.

## קישורים חיצוניים
* 
* 
* 
* 
* סיפורו של דר' ג'וזף אקשטיין, בנה של זלדה שוליאק, באתר המכביה

## הערות שוליים

קטגוריה:אצניות ישראליות
קטגוריה:אצנים ישראלים
קטגוריה:אתלטיות ארץ-ישראליות
קטגוריה:אתלטים ארץ-ישראלים
קטגוריה:אלופות ישראל בריצת 100 מטר משוכות
קטגוריה:אתלטיות במשחקים העולמיים לנשים
קטגוריה:אישים הקבורים בבית הקברות קריית שאול
קטגוריה:ישראליות שנולדו ב-1918
קטגוריה:ישראלים שנולדו ב-1918
קטגוריה:ישראליות שנפטרו ב-1991
קטגוריה:ישראלים שנפטרו ב-1991
הר וולי (קנדה)

**הר ווּלִי** (באנגלית:** Mount Woolley**) הוא הר ברכס וינסטון צ'רצ'יל שבהרי הרוקי הקנדיים, בפרובינציית אלברטה שבקנדה.

גובהו של ההר 3,405 מטרים מעל פני הים, והוא ממוקם בעמק נהר סאנוואפטה, בשטח הפארק הלאומי ג'ספר, ½1 קילומטרים מדרום לפסגת דיאדם. הר וולי הוא ההר ה-28 בגובהו באלברטה.

## היסטוריה
### מקור השם
שמו של ההר ניתן לו בשנת 1898 על ידי ג'יי נורמן קולי, והוא נקרא על שם שחקן הפוטבול הרמן וולי, אשר טיפס יחד עם קולי במשלחות החקר שלו שנערכו בשנים 1898 ו-1902 בהרי הרוקי הקנדיים.
### הטיפוס על ההר
העלייה הראשונה לפסת ההר הייתה בשנת 1925 על ידי הצוות היפני אשר כלל את ס. האשימוטו (S. Hashimoto), ה. האטאנו (H. Hatano), ט. האיאקאווה (T. Hayakawa), י. מאקי (Y. Maki), י. מיטה (Y. Mita) ונ. אוקאבה (N. Okabe), ומורי הדרך הנס פורר (Fuhrer), ה. קולר (H. Kohler) וג'. ובר (J. Weber).

## לקריאה נוספת
Bill Corbett, **[https://books.google.co.il/books?id=G2f61y-kBHgC&pg=PA54&lpg=PA54&dq=%22Mount+Woolley%22&source=bl&ots=YFRRg0H-nK&sig=gJ2ZrKsRjCa0q56PLpYigH6DrE4&hl=en&sa=X&ved=0ahUKEwiIj_3n0tDZAhWSK1AKHYLJCyA4ChDoAQhIMAg#v=onepage&q=%22Mount%20Woolley%22&f=false The 11,000ers of the Canadian Rockies]**, PP54-55
## קישורים חיצוניים

* הר וולי באתר summitsearch - מידע גאוגרפי ומידע למטפסים על ההר
* הר וולי באתר peakbagger
* הר וולי באתר summitpost
* הר וולי באתר peakware
*  - טיפוס על הר וולי
* תצלומי הר וולי
* מפה טופוגרפית של אזור הר וולי
* מזג אוויר עדכני עבור הר וולי - לפי גבהים

## הערות שוליים

וולי
וולי
פטראנודוניים

ממוזער|השוואת גולגולת משוערת של בני המשפחה
**פטראנודוניים** (שם מדעי: Pteranodontidae) היא משפחה של זוחלים מעופפים שחיו בתקופת הקרטיקון לפני 66–88 מיליון שנה, בסמוך להכחדת הדינוזאורים הגדולה. מאובניהם התגלו באמריקה הצפונית והדרומית.

פטרוזאורים אלה בלטו בעיקר בכרבולת האחורית הגדולה שלהם שכנראה שימשה לאיזון. כמו הפטרוזאורים הגדולים האחרים הם לא נפנפו בכנפיהם אלא דאו בדומה לנשרים וחסידות מודרניות.

הם עפו מעל הימים ושלו דגים במקורם הארוך. לפטראנודוניים לא היו כלל שיניים.

## סוגים
*דאונדראקו (*Dawndraco*)
*גאוסטרנברגיה (*Geosternbergia*)
*פטרנודון (*Pteranodon*)
*טתידראקו (*Tethydraco*)

## קישורים חיצוניים

*
סן אנדרס

**סן אנדרס** (בספרדית: **San Andrés**) הוא שמו הספרדי של הקדוש הנוצרי אנדראס הקדוש.
איגרה

**איגרה** (ברוסית: **Игра**; באודמורטית: **Эгра**) היא עיירה ברפובליקת אודמורטיה ברוסיה.

## היסטוריה
לראשונה היישוב מוזכר בתעודה מ-1615. ב-1678 היו בו 43 בתי אב שבהם התגוררו 185 תושבים. ב-1859 היו בו 19 בתי אב והתגוררו בו 111 תושבים. ב-1862 בכפר נבנתה כנסייה, וב-1873 על יד הכנסייה נפתח בית ספר.

ב-13 בספטמבר 1918 באזור התפתחו מספר מרידות כנגד השלטון הקומוניסטי אשר דוכאו על ידי הצבא האדום.

## אוכלוסייה
אוכלוסיית איגרה לפי שנים:

## קישורים חיצוניים

קטגוריה:אודמורטיה: יישובים
Lovely Day

**Lovely Day** (בעברית: **יום יפה**) הוא שיר שבוצע על ידי זמר הסול והאר אנד בי ביל וית'רס. השיר נכתב על ידי ווית'רס וסקיפ סקרבורו יצא כסינגל בדצמבר 1977 והופיע באלבומו של וויתרס "Menagerie" שיצא לאור בשנת 1978. השיר ראוי לציון הודות לצליל יחיד שווית'רס מחזיק באופן רצוף לקראת סופו למשך 18 שניות, והוא מן הארוכים ביותר שהוקלטו אי פעם בשיר
## היסטוריה
השיר הגיע למקום השישי במצעד שירי האר אנד בי ולמקום 30 במצעד הבילבורד הוט 100 בתחילת 1978. בבריטניה הגיע השיר למקום השביעי במצעד הסינגלים הבריטי. גרסה לשיר שקיבלה את השם " sunshine mix" עובדה על ידי בן ליברנד ויצאה על ידי ווית'רס בשנת 1988, הגיעה למקום הרביעי במצעד. גרסת הרמיקס הביאה להתלהבות מחודשת מהגרסה המקורית לשיר.

עניין נוסף עורר השיר בשנת 1995 כאשר הופיע בפרסומת ליצרן התה "טטלי", ובשנת 1999 לאחר שהופיע בפרסומת של גאפ.

ב-20 בינואר 2021 ביצעה הזמרת האמריקאית דמי לובאטו את השיר במשדר "אמריקה חוגגת" שציין את שיאה של ההשבעה של ג'ו ביידן לנשיאות ארצות הברית.

## נתוני מכירות

## קישורים חיצוניים

## הערות שוליים

קטגוריה:ביל וית'רס
קטגוריה:שירי באסטה ריימס
קטגוריה:שירים באנגלית
קטגוריה:שירי פאנק (Funk) אמריקאיים
קטגוריה:שירי פלטינה כפולה בארצות הברית
קטגוריה:סינגלים בהוצאת אריסטה רקורדס
קטגוריה:סינגלים בהוצאת קולומביה רקורדס
קטגוריה:סינגלים שהגיעו למקום הראשון בצרפת
DR K

**DR K** הוא ערוץ טלוויזיה דני ציבורי המשודר כחלק משידורי DR, גוף השידור הציבורי הדני. הערוץ הוא ערוץ התרבות וההיסטוריה של DR.

הערוץ עלה לאוויר ב-1 בנובמבר 2009 ומשדר בשעות 16:00-00:00, במשך כל ימות השנה. הערוץ משודר ברשת השידור הדיגיטלית ובטלוויזיה בכבלים. בשנת 2007 לערוץ היו 278,000 צופים.

## היסטוריה
בתחילת דרכו הוצג הערוץ כערוץ המוקדש לשידורי היסטוריה, ונאמר כי יסתמך על הארכיון הגדול של DR. דובר גם בעניין הקמת ערוצים ייעודיים לשידור תוכניות ילדים, נוער ודרמות. ביוני 2006 היה ניסיון לשלב את שלושת הערוצים, כך שישודרו תוכניות לילדים בשעות היום ובשעות הערב ישודרו תוכניות היסטוריה, אך הניסיון לא צלח.

שמות הערוצים החדשים הוצגו במרץ 2009; הערוץ לילדים נקרא DR Ramasjang. באותה עת, הערוץ התפתח לערוץ תרבות המוקדש לאומנות, היסטוריה, עיצוב, אופנה, ודיונים. הערוץ קיבל פס בשידורים הדיגיטליים ומשדר בין השעות 16:00-00:00.

הערוץ משודר כיום דרך רשת השידור הדיגיטלית היבשתית, הלוויין, הכבלים ודרך הרשת.

הערוץ עבר מפורמט תמונה SDTV ל-720p ברשת השידור הדיגיטלית היבשתית בדצמבר 2016, ובתחילת 2017 גם ברשתות הכבלים.

## פרופיל

הערוץ מתמקד בשידורי תוכניות היסטוריה ותרבות, יחד עם שידור תוכניות על אופרה, אומנות חזותית, ספרות, אופנה, אדריכלות, ארכאולוגיה והיסטוריה. התוכניות הן תוכניות דוקומנטריות ותוכניות דיוקן אך גם משודרות תוכניות דוגמת חידונים היסטוריים. בנוסף לכך משודרים גם סרטים קלאסיים משנות ה-60 ואילך, בעיקר ממדינות כמו צרפת, בריטניה ואיטליה.

## ראו גם
* DR1
* DR2
* TV3

## קישורים חיצוניים
* 
* שמות ערוצי הטלוויזיה החדשים 
* המרת ערוצים ב-YouSee 

קטגוריה:ערוצי טלוויזיה דניים
משרד הפנים (מצרים)

**משרד הפנים של מצרים** הוא משרד ממשלתי מקצועי שאמון על טיפול בנושאי הפנים של מצרים כגון השלטון המקומי, שרותי הביטחון, המשטרה וההצלה וברשות ההגירה. המשרד הוא חלק מהמשרדים הקבועים בממשלת מצרים.

## מנהלים ומחלקות
### ביטחון
משרד הפנים המצרי מתעסק בביטחון פנים ומעסיק את רוב עובדיו בתחומי הביטחון. בין הגופים הנמצאים באחריותו:
*משטרת מצרים (כולל כוחות כיבוי ורשות ההגירה) הכוללת 500,000 עובדים
*כוחות הביטחון המרכזי הכוללים 410,000 עובדים
*הביטחון הלאומי המצרי הכולל 200,000 עובדים
*משמר הגבול המצרי הכולל 25,000 עובדים (בעבר היה תחת משרד ההגנה)

### ניהול אזרחי
גופים אלו פועלים תחת משרד הפנים בתחומים אזרחיים ומשטרתיים.

## ראו גם
* פוליטיקה של מצרים
* משרד הפנים (כללי)
* שירות ביטחון המדינה של מצרים

## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ממשלת מצרים
קטגוריה:מצרים: חוק ומשפט
קטגוריה:משרדי פנים
מפלי סאנואפטה

שמאל|ממוזער|267px|מפלי סאנואפטה
**מפלי סאנואפטה** (באנגלית: **Sunwapta Falls**) הם זוג מפלים במהלכו של נהר סאנואפטה שבהרי הרוקי הקנדיים. המפלים מצויים בשטח הפארק הלאומי ג'ספר בפרובינציית אלברטה שבקנדה.

משמעות המילה "סאנואפטה" בשפת האומה הראשונה סטוני, היא "מים סוערים".

המפל עליון הוא התיירותי מבין השניים, בשל קרבתו לכביש המהיר אייספילדס המקשר בין הפארק הלאומי באנף לפארק ג'ספר.

מקור מימי הנהר בקרחון אתבסקה, ולכן בחודשי הקיץ הזרימה בנהר ובמפלים גבוהה יותר בשל כך שהקרחון נמס.

גובהו של המפל העליון 17 מטרים, ורוחבו הממוצע 8 מטרים.

## לקריאה נוספת

• Brian Patton, Bart Robinson, **[https://books.google.co.il/books?id=NaqVmc93yDoC&pg=PA220&lpg=PA220&dq=%22Sunwapta+Falls%22&source=bl&ots=LDokk0yCok&sig=XlnqOJHjVbirYwibmtd3AfT2V64&hl=en&sa=X&ved=0ahUKEwingM3k9NDZAhXOalAKHfqcDVA4RhDoAQhFMAU#v=onepage&q=%22Sunwapta%20Falls%22&f=false Canadian Rockies Trail Guide]**, P 220

## קישורים חיצוניים

* מפלי סאנואפטה באתר ממשלת קנדה
* מידע גאוגרפי על מפלי סאנואפטה
* מפל סאנואפטה באתר summitpost
* תיאור דרכי הגישה למפלי סאנואפטה, ותצלומים באתר hike jasper
* תיאור דרכי הגישה למפלי סאנואפטה באתר travel alberta
* מפלי סאנואפטה באתר explore jasper
* מפלי סאנואפטה באתר trailpeak
* תצלומי מפלי סאנואפטה
* תחזית מזג אוויר עדכנית עבור מפלי סאנואפטה
** סטטיסטיקות מזג אוויר עבור מפלי סאנואפטה
* מידע לדייגים

## הערות שוליים

סאנואפטה, מפל
סאנואפטה
אופוסום (סוג)

**אוֹפּוֹסוּם** (שם מדעי: *Didelphis*) הוא סוג של יונק כיס קטן ממשפחת האופוסומיים. בסוג זה 6 מינים וביניהם אופוסום וירג'יניה - הכיסאי היחיד החי בטבע באמריקה הצפונית.

יונקים אלה חיים במגוון בתי גידול מיערות גשם עד למורדות הרריים, אם כי יתרחקו מאזורים בעלי שלג תמידי. הם מתמחים בטיפוס על עצים, ובעלי אצבעות זריזות. הם אוכלי כל בעלי שיניים חדות מאוד.

## מינים
*אופוסום לבן-אוזן (*Didelphis albiventris*)
*אופוסום גדול-אוזן (*Didelphis aurita*)
*אופוסום גויאנה (*Didelphis imperfecta*)
*אופוסום מצוי (*Didelphis marsupialis*)
*אופוסום האנדים (*Didelphis pernigra*)
*אופוסום וירג'יניה (Didelphis virginiana)

## קישורים חיצוניים

## הערות שוליים

קטגוריה:טקסונים שתוארו בידי קארולוס לינאוס
קטגוריה:בעלי חיים שתוארו ב-1758
קטגוריה:אופוסומיים
The Number 1's Tour

**The Number 1's Tour** הוא סיבוב הופעות של הזמרת-יוצרת האמריקאית מריה קארי אשר התקיים ביבשת אסיה בלבד. סיבוב ההופעות כולל בתוכו כ-12 הופעות בסך הכול, והוא החל ב-16 באוקטובר 2018 והסתיים ב-9 בנובמבר 2018.

## רקע
במקור סיבוב ההופעות היה אמור להתחיל בפברואר 2018, אך הוא נדחה לאוקטובר אותה שנה "בשל שינוי הכרחי של ההתקשרויות הבינלאומיות שלה לשנת 2018" כפי שנמסר מהצוות שלה. בנוסף הזמרת ביטלה הופעה שלה שהייתה אמורה להתקיים ב-5 בפברואר 2018 בפרת', אוסטרליה.

## רשימת השירים
להלן רשימת השירים אותם שרה מריה קארי במהלך סיבוב ההופעות:

# "" (מבוא)
# "Honey"
# "Shake It Off"
# "Make It Happen"
# "Make It Happen" / "Sweetheart" / "" / "Loverboy" / "Dreamlover"
# "Fantasy" (רמיקס מאת בד בוי)
# "Always Be My Baby"
# "Vision of Love"
# "Emotions"
# "Migrate" (הפסקה)
# "Beautiful#" (ביחד עם טריי לורנץ)
# "One Sweet Day"
# "Can't Let Go"
# "With You"
# "My All"
# "I'm That Chick" (הפסקה)
# "It's Like That"
# "Love Hangover" / "Heartbreaker"
# "Touch My Body"
# "We Belong Together"
# "Hero"

## תאריכי הופעות

## הופעות שבוטלו

## הערות שוליים

קטגוריה:סיבובי הופעות מ-2018
קטגוריה:סיבובי הופעות של מריה קארי
הר קרומוול (קנדה)

**הר קרומוול** (באנגלית: **Mount Cromwell**) הוא הר בהרי הרוקי הקנדיים, הממוקם בעמק נהר סאנואפטה, בשטח הפארק הלאומי ג'ספר, בפרובינציית אלברטה שבקנדה.

גובהו של ההר 3,380 מטרים מעל פני הים - ההר ה-32 בגובהו הבאלברטה, ההר הוא חלק מרכס וינסטון צ'רצ'יל והוא ממוקם כשני קילומטים מצפון לפסגת סטאטפילד.

## היסטוריה
### מקור השם
שמו של ההר ניתן לו בשנת 1972 על ידי ג'י. מונרו תורינגטון (J. Monroe Thorington) והוא נקרא על שם אוליבר איטון (טוני) קרומוול (Oliver Eaton (Tony) Cromwell), מטפס הרים אמריקאי, אשר היה הראשון שטיפס על פסגות רבות בהרי הרוקי הקנדיים.
### הטיפוס על הפסגה
הראשונים שהגיעו לפסגת הר קרומוול היו א. קרומוול (E. Cromwell), א. קרומוול הבן (E. Cromwell jr), פ. ס. נורת' (F.S. North), ג'. מונרו תורינגטון, ומורה הדרך אדוארד פיוז הבן (Edward Feuz jr) בשנת 1938.

בשנת 2005, טיפס ביל קורבט לפסגת הר קרומוול, מדד את גובהו של ההר באמצעות ה-GPS שלו והגיע למסקנה שגובהו של ההר 3,354 מטרים (11,006 רגל), ולכן הוא כלל את ההר בספרו "**ההרים שגובהם מעל 11,000 רגל בהרי הרוקי**" (The 11,000ers of the Canadian Rockies).

## לקריאה נוספת
• Bill Corbett, **[https://books.google.co.il/books?id=G2f61y-kBHgC&pg=PA54&lpg=PA54&dq=%22Mount+Cromwell%22&source=bl&ots=YFRRg0H-nK&sig=gJ2ZrKsRjCa0q56PLpYigH6DrE4&hl=en&sa=X&ved=0ahUKEwiIj_3n0tDZAhWSK1AKHYLJCyA4ChDoAQhIMAg#v=onepage&q=%22Cromwell%22&f=false The 11,000ers of the Canadian Rockies]**, P 79

## קישורים חיצוניים

* הר קרומוול באתר summitpost
* הר קרומוול באתר peakware
* הר קרומוול באתר summitsearch
* תצלום לוויין ומידע גאוגרפי
* מפה טופוגרפית של אזור הר קרומוול
* וידאו של טיפוס על הר קרומוול
* תחזית מזג אוויר לפי גבהים

## הערות שוליים

קרומוול
קרומוול
קרומוול
חפרפרת חדף

**חפרפרת חדף** (שם מדעי: *Uropsilus*) הוא סוג של יונק קטן ממשפחת החפרפרתיים האנדמיים ליערות של סין, מיאנמר ווייאטנאם. סוג זה הוא היחידי מתת-המשפחה **Uropsilinae**.

חפרפרות אלה מזכירות מעט חדפים, ומכאן קיבלו את שמם. הן בעלות חוטם ארוך וצר ועיניים קטנות מאוד. לעומת רוב החפרפרות הן לא מתמחות בחפירה וחיים במנהרות. הן גם בעלות זנב ארוך שנעדר אצל שאר החפרפרות.

אורכם הממוצע הוא בין 6 ל-9 ס"מ.

## מינים
*חפרפרת חדף של אנדרסון (*Uropsilus andersoni*)
*חפרפרת חדף גראסיל (*Uropsilus gracilis*)
*חפרפרת חדף סקרנית (*Uropsilus investigator*)
*חפרפרת חדף סינית (*Uropsilus soricipes*)
*חפרפרת חדף שוות-שיניים (*Uropsilus aequodonenia*)

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1871
קטגוריה:טקסונים שתוארו בידי הנרי מילנה-אדוארד
קטגוריה:חפרפרתיים
חדף ארך-זנב

ממוזער|Sorex ornatus
**חדף ארך-זנב** או **חַדַּף אֵירוֹפִּי** (שם מדעי: *Sorex*) הוא סוג של יונקים קטנים אוכלי חרקים ממשפחת החדפיים החיים בטבע באמריקה הצפונית ובאירואסיה. בסוג גדול זה ישנם 142 מינים.

מינים אלה כשמם בעלי זנב מוארך וגוף קטן, אוזניהם קטנות ואפם המוארך בעל שפמות העוזרים בחישה. ראייתם חלשה אך שמיעתם טובה ולחלקם ישנה אפילו אקולוקציה חלשה, בדומה לעטלפים.

החדפים הם יצורים טורפים בעלי תיאבון חד. הם ניזונים בעיקר מחרקים אך לא יהססו לגוון גם ברכיכות, עכבישים, ביצים וחולייתנים קטנים יותר.

## מינים

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס לינאוס
קטגוריה:חדפיים
קטגוריה:בעלי חיים משתמשי אקולוקציה
סרנדה בפרוטה

**סרנדה בפרוטה** (באנגלית: **Penny Serenade**) הוא סרט מלודרמה אמריקאי משנת 1941 בבימוי ובהפקתו של ג'ורג' סטיבנס עם קרי גרנט ואיירין דאן בתפקידים הראשיים.

התסריט מבוסס על סיפור קצר של מרתה צ'יבנס ומספר על זוג שמתמודד עם משברים הקשורים בעיקר ברצונם לגדל ילד.

קרי גרנט היה מועמד לפרס אוסקר לשחקן בתפקיד ראשי.

## תקציר העלילה
העלילה מסופרת בשיטת פלשבק. ג'ולי אדמס (איירין דאן) עומדת לעזוב את ביתה ולהיפרד מבעלה רוג'ר אדמס (קרי גרנט). היא משמיעה מוזיקה מתקליטים שלה וכל שיר מחזיר אותה לזכרונות.

ג'ולי עבדה כמוכרת בחנות תקליטים כאשר רוג'ר, עיתונאי במקצועו, התבונן בה ומיד התאהב. הוא נכנס לחנות באמתלה לקנות תקליטים ומתחיל לחזר אחריה.

הרומן ביניהם מתפתח במהירות. רוג'ר מקבל משרה מפתה כעיתונאי ביפן ולפני נסיעתו לשם הם מתחתנים. ג'ולי נכנסת להריון ומצטרפת לרוג'ר ביפן.

רוג'ר מקבל ירושה ומבקש לקחת את ג'ולי למסע בעולם אבל היה רוצה לחזור לארצות הברית. ברעידת אדמה קשה ביפן נפצעת ג'ולי ומאבדת את עוברה. בשובה לארצות הברית מבשרים לה הרופאים כי לא תוכל להביא עוד ילדים לעולם.

רוג'ר קונה עיתון מקומי ובעזרת ידידו, אפלג'ק (אדוארד בוקנן) מתחיל בהפצתו אך העיתון לא צובר תאוצה.

ג'ולי נמצאת בדיכאון ואפלג'ק משכנע את הזוג לאמץ ילד. הם פונים לבית היתומים. ג'ולי אומרת למנהלת גב' אוליבר (באולה בונדי) כי היא מבקשת ילד בן שנתיים, מתולתל עם עיניים כחולות. גב' אוליבר מציעה להם תינוקת בת מספר שבועות והם לוקחים אותה מחוסר ברירה לשנת ניסיון.

העיתון נסגר מחוסר קוראים ורוג'ר מאבד את הכנסתו. כעבור שנה הוא נקרא לשופט האימוץ שמודיע לו שעליו להחזיר את התינוקת בגלל שאין לו הכנסה. לאחר נאום קורע לב כשהוא על סף בכי, מרחם עליו השופט ומאשר את האימוץ.

הילדה טרינה מביאה אושר להוריה כשהיא מופיעה בחגיגת חג המולד בבית הספר אולם לאחר מכן היא נתקפת במחלה ומתה.

ג'ולי שוב נכנסת לדיכאון והזוגיות מתפוררת. היא מחליטה לעזוב את הבית לאכזבתו של רוג'ר. בעת שהיא עומדת לעזוב, מצלצל הטלפון ומעברו השני נמצאת גב' אוליבר שמודיעה לג'ולי כי כעת יש בבית היתומים ילד שמתאים לדרישותיה, בן שנתיים עם תלתלים ועיניים כחולות.

החיוך חוזר לפניהם של ג'ולי ורוג'ר. הם נכנסים לחדר הילדים, מתחבקים וצופים בתקווה לעתיד החדש שנפתח לפניהם.

## קישורים חיצוניים

* 

קטגוריה:סרטי 1941
קטגוריה:סרטים באנגלית
קטגוריה:סרטי דרמה רומנטית
קטגוריה:סרטי שחור-לבן אמריקאיים
קטגוריה:סרטי קולומביה
קטגוריה:סרטים מבוססי סיפורים קצרים
קטגוריה:אימוץ בתרבות ובאמנות
קטגוריה:סרטי קרי גרנט
קטגוריה:סרטי דרמה רומנטית אמריקאיים
קטופה מלאית

**קטופה מלאית** (שם מדעי: *Bubo ketupu*) היא מין של דורס לילה ממשפחת הינשופיים החיה בדרום-מזרח אסיה וקרובה לקטופה המצויה.

אורכה של קטופה זו 38–48 ס"מ ומשקלה 1,028-2,100 גרם בממוצע. הקטופה בעלת נוצות חומות-ערמוניות עם פסים שחורים לאורך החזה והבטן, העיניים צהובות עזות עם מקור מעוקל בצבע כחול ואוזניים שמוטות וכהות. הכנפיים והזנב כהים ומשורטטים. הכפות לבנות ובעלות קרסים.

הקטופה חיה בטווח שבין דרום בורמה והודו ועד לאיי אינדונזיה עד האיים באלי ובורנאו. הקטופה חיה בעיקר ביערות גשם ויערות סובטרופיים אך גם במורדות הרים.

הקטופה פעילה בלילות כשבימים היא נחה בין העצים. היא ציידת המחפשת בעיקר טרף מיימי, כמו שאר מיני הקטופות, וניזונה ממיני דגים, סרטנים, סרטני נהרות וצפרדעים וגם מקרפדות, עכברים וזוחלים.

### תת-מינים
*Bubo ketupu ketupu
*Bubo ketupu aagaardi
*Bubo ketupu pageli
*Bubo ketupu minor

## קישורים חיצוניים

## הערות שוליים

[ממוזער|ימין|220px|קטופה על עץ ב[סונדרבאנס]]
קטגוריה:בעלי חיים שתוארו ב-1821
קטגוריה:טקסונים שתוארו בידי תומאס הורספילד
קטגוריה:ינשופיים
קטגוריה:אינדונזיה: עופות
קטגוריה:מלזיה: עופות
קטגוריה:תאילנד: עופות
קטגוריה:סינגפור: עופות
דריוזאוריים (דינוזאורים)

**דריוזאוריים** (שם מדעי: Dryosauridae) היא משפחה של דינוזאורים צמחוניים בעלי אגן דמוי עוף שחי בתקופות היורה והקרטיקון באפריקה, אירופה וצפון אמריקה.

יצורים אלה היו מאבותיהם של האיגואנודון ושל ההדרוזאוריים. הם רעו עשבים בערבות הקדומות ונעו מהר כדי להתגונן מהטורפים הרבים שהיו בתקופתם. היו להם פה קצר עם שיניים שטוחות, זנבות ארוכים וגפיים קצרות.

## סוגים
* *Eousdryosaurus*
* קלווזאורוס (*Callovosaurus*)
* דריוזאורוס (*Dryosaurus*)
* דיסלוטוזאורוס (*Dysalotosaurus*)
* *Elrhazosaurus*
* *Kangnasaurus*
* ולדוזאורוס (*Valdosaurus*)

## קישורים חיצוניים

*
קטופה כתומה

**קטופה כתומה** (שם מדעי: *Bubo flavipes*) היא מין של דורס לילה ממשפחת הינשופיים החיה בדרום-מזרח אסיה וקרובה לקטופה המצויה.

הקטופה היא אחת מהגדולים שבדורסי הלילה. אורכה של הקטופה 48–61 ס"מ, מוטת כנפיה 410–477 מ"מ ומשקלה הממוצע 2,050-2,650 גרם. היא השלישית בגודלה לאחר המינים אוח עיטי ואוח בלקיסטון, שניהם מהסוג אוח.

ציפור זו חיה ביערות גשם, סובטרופיים וממוזגים מהודו עד וייאטנאם ודרום סין. היא שוכנת בין העצים ביום, ויוצאת לציד בלילות, אך גם בשעות בין הערביים המאוחרות. בימים מעוננים היא תצוד אפילו ביום.

בדומה לקטופה המצויה היא דייגת מתמחה, שניזונה בעיקר ממיני דגים, סרטנים, סרטני נהרות, חרקי מים ודו-חיים. היא תגוון גם בזוחלים, עופות ויונקים קטנים, בעיקר כשיצור קטן נפוץ ביותר. הקטופה יכולה להרוג חיות בגודל תרנגול.

ינשוף זה רוב זמנו הוא מין יחידאי הנוטה להתבודד.

## קישורים חיצוניים

## הערות שוליים

קטגוריה:בעלי חיים שתוארו ב-1836
קטגוריה:טקסונים שתוארו בידי בריאן הוטון הודג'סון
קטגוריה:ינשופיים
קטגוריה:הודו: עופות
קטגוריה:וייטנאם: עופות
אל-באד'אן

**אל-באד'אן** או **אל-באדאן** (בערבית **الباذان** או البادان) הוא כפר פלסטיני בצפון השומרון המשתייך לנפת שכם של הרשות הפלסטינית וממוקם 7 ק"מ מצפון-מזרח לשכם ו-1.5 ק"מ מצפון לאלון מורה. לפי נתוני הלשכה הפלסטינית המרכזית לסטטיסטיקה, אוכלוסיית הכפר מנתה 2,422 תושבים באמצע שנת 2006.

סמוך לכפר נמצא ואדי אל-באד'אן (המכונה גם ואדי סג'ור), על הכביש המוביל אל בקעת הירדן. האזור מאופיין במעיינות רבים ובגיוון של חיות בר. האזור הוא אחד השטחים הטבעיים היפים ביותר ביהודה ושומרון וקיימת בו שמורת טבע לשימור חיות הבר.

## היסטוריה
חוקרים מזהים את אל-באד'אן עם היישוב השומרוני "בדן" (נכתב גם כ"באדן"), שנזכר במשנה ובתוספתא שנכתבו במאה השנייה לספירה, בהקשר לרימונים שנקראו על שם היישוב. מספר מסורות שומרוניות חשובות נקשרו במקום, לפי אחת מהם, בני ישראל היטהרו בבדן לאחר מעבר הירדן ובדרכם להר גריזים. 

בכפר יש כמה אתרים בעלי עניין ארכאולוגי, כולל 12 טחנות עתיקות. חוקר ארץ ישראל ויקטור גרן עבר באזור בשנת 1870, ותיאר את מאפייניו הגאוגרפיים.

בעקבות מלחמת השחרור, ולאחר הסכמי שביתת הנשק של 1949, עבר באד'אן לשליטה ירדנית. בסקר האוכלוסין הירדני משנת 1961 נמנו בכפר 446 תושבים.

בעקבות מלחמת ששת הימים עבר אל-באד'אן משליטה ירדנית לישראלית. על פי ארגון ARIJ, בעקבות הסכמי אוסלו הוגדרו 30% מאדמות הכפר כשטח A, ואילו 70% הנותרים הוגדרו כשטח B. מאז 2003 מנוהל אל-באד'אן על ידי מועצת הכפר, הכוללת כיום עשרה חברים שמונו על ידי הרשות הפלסטינית.

## קישורים חיצוניים

*Wadi al-Badan, Welcome to Palestine
*Survey of Western Palestine, Map 12:  IAA, Wikimedia commons
* Al Badhan Village profile, המכון למחקר יישומי - ירושלים (ARIJ)
*Al Badhan, aerial photo, ARIJ
*Development Priorities and Needs in Al Badhan, ARIJ

## הערות שוליים

קטגוריה:נפת שכם
קטגוריה:הרשות הפלסטינית: יישובים
קטגוריה:יישובים שומרוניים לשעבר
הוועד הדמוקרטי היהודי

**הוועד הדמוקרטי היהודי** (ברומנית: **Comitetul Democratic Evreiesc**; בראשי תיבות: **CDE**; בהונגרית: Demokrata Zsidó Komité; בראשי תיבות: DZSK) היה גוף פוליטי ברומניה שלאחר מלחמת העולם השנייה, שנועד לייצג את יהדות רומניה ולהיאבק בציונות בקרב יהדות רומניה. הגוף הוקם ב-22 ביולי 1945 על ידי יהודים חברי המפלגה הקומוניסטית הרומנית (PCR) ויהודים בעלי אוריינטציה סוציאליסטית על בסיס הוועד היהודי האנטי-פשיסטי (ЕАК), ששינה את שמו, כדי להתאים למטרה החדשה. הוועד התפרק ב-1953.

המטרה המוצהרת של הוועד הייתה לתת ייצוג נאות למיעוט היהודי ברומניה, אולם בהמשך דרכו השתלטו הקומוניסטים על הנהלת הוועד והפכו אותו לכלי עזר להשגת מטרות המפלגה הקומוניסטית ברומניה. הוועד גייס מצביעים למען  (FDP) ונאבק בציונות ברומניה. במהלך פעילותו הוועד הוציא לאור, החל מ-3 בנובמבר 1945, את כתב העת בשפה הרומנית Unirea (האיחוד), שבהמשך, ב-27 בינואר 1951, שינה שמו ל-Viața nouă (החיים החדשים) ומקבילתו בשפה ההונגרית, Egyseg.

## לקריאה נוספת
* ד"ר מגדלנה יונסקו, "בעיית הגירת היהודים במסמכי הוועד הדמוקרטי היהודי (1945–1953)" 

## קישורים חיצוניים
* Tesu SOLOMOVICI, Comitetul Democratic Evreiesc - o facatura comunista 

וועד הדמוקרטי היהודי
קטגוריה:יהדות רומניה
וועד הדמוקרטי היהודי
וועד הדמוקרטי היהודי
קטגוריה:מפלגות שהוקמו ב-1945
יבגני צ'ופלינסקי

**יבגני אלכסנדרוביץ' צ'וּפלינסקי** (ברוסית: **Евгений Александрович Чуплинский**; נולד בשנת 1966) הוא רוצח סדרתי רוסי שנידון למאסר עולם בפברואר 2018 בגין ביצוע 19 מעשי רצח במשך 8 שנים. הפשעים בוצעו נגד פרוצות בעיר נובוסיבירסק שבסיביר ולכן ידוע בעולם בכינוי "ג'ק המרטש הרוסי". ברוסיה זכה לכינוי "המטורף מנובוסיבירסק" (Новосибирский маньяк ברוסית).

## פשעיו
צ'ופלינסקי הואשם בכך שרצח 19 יצאניות וביתר את גופותיהן, כשרבות מהן נמצאו ללא לב ושעליהן חרוטים סימני כת השטן. סימנים שקיווה שיסייעו להטעות את חוקרי המשטרה.

### סדרת הרציחות והחקירה
הרציחות החלו בשנת 1998 כשבצדי הדרכים, סמוך למזבלות ובצדי היערות שבעיר נובוסיבירסק נמצאו שרידי גופות של יצאניות. לידן נמצאו קמעות שונים. הגופות היו מבותרות ועל עורן היו סימני פנתגרם וחצים, מה שהקשה תחילה על חוקרי המשטרה לעלות על עקבות הרוצח ולהבין באם זה בוצע כחלק מטקס כלשהו או באמת על מנת להטעות את השוטרים ולכן נשלחו חוקרים פדרליים ממוסקבה.

הסברה הייתה שהרוצח היה משוכנע שלא יעלו על עקבותיו ולכן לא הסתיר את הגופות אלא השאירן במקומות שקל היה למצוא אותן, אלא שכל הגופות שנמצאו הושחתו כך שלא ניתן היה לזהותם בנקל.

לבסוף, הצליחו החוקרים לאגד את כל הרציחות לסדרת רציחות ולהבין שכל הנרצחות נהרגו על ידי אותו אדם וכי למעשה מדובר ברוצח סדרתי. הרציחות פסקו במפתיע בשנת 2006 ולא בוצעו יותר רציחות באופן שכזה, לא בנובוסיבירסק ולא באף עיר אחרת ברוסיה. ממצא שהחוקרים הצליחו להצליב מנתוני משרד הפנים של רוסיה. החוקרים סברו שהרוצח נעצר או מת.

### מעצר החשוד הראשון
באוקטובר 2015, לאחר שוועדת החקירות של רוסיה הצטרפה לחקירת המקרה, נעצר חשוד, נהג מונית בן 39 בשם אלכסיי איוואנוב, שהחוקרים הפדרליים חשדו שהוא המטורף מנוביסיבירסק. בנובמבר 2016 הוא נשלח למאסר ממושך.

### מעצרו של צ'ופלינסקי
ברם, ב-21 באפריל 2016 ועדת החקירות של רוסיה דיווחה על מעצרו של יבגני צ'ופלינסקי, שוטר לשעבר במשטרת רוסיה, בן 51, שהפך לחשוד המרכזי בתיק (זאת לאחר שבניסיון לאתר את הרוצח, כ-5,000 גברים מקומיים נתבקשו למסור בדיקות דנ"א וכ-8,000 עדים תושאלו).

## משפטו
בינואר 2017 נערכה לו בדיקה פסיכיאטרית והוא נמצא כשיר למשפט. ב-14 באפריל 2017 התובע הכללי הרוסי האשים אותו ברצח 19 נשים ואומנם תחילה דחה את כל הטענות נגדו אך לבסוף הודה במיוחס לו וטען כי במעשיו ביקש 'לטהר את הרחובות': , טען לאורך המשפט, . בהמשך התברר שהוא עוכב על ידי משטרת נובוסיבירסק כבר בשנת 2006 בחשד למעורבות ברציחות, אך הוא שוחרר בשל חוסר ראיות.

ב-28 בפברואר 2018 נידון בבית המשפט בגין ביצוע 19 רציחות וגנבה. גזר הדין הסופי ניתן ב-6 במרץ 2018 שבו צ'ופלינסקי נידון למאסר עולם לכל חייו ללא אפשרות חנינה.

## ראו גם
* המרטש מאטלנטה
* המפלצת מפירנצה

## קישורים חיצוניים
* 

## הערות שוליים

קטגוריה:רוצחים סדרתיים רוסים
קטגוריה:מורשעים בדין ברוסיה
קטגוריה:2018 ברוסיה
קטגוריה:רוסים שנולדו ב-1965
אליפות העולם בשחמט 1986

**אליפות העולם בשחמט 1986** הייתה תחרות לקביעת אלוף העולם בשחמט, שאורגנה על ידי פיד"ה, ובה התמודדו אלוף העולם גארי קספרוב ואנטולי קרפוב. הדו-קרב נערך בין 28 ביולי ל-8 באוקטובר 1986. הוא הסתיים בניצחון של גארי קספרוב שהמשיך את כהונתו.

## רקע
גמר אליפות העולם בשחמט 1984 הסתיים ללא הכרעה. נשיא פיד"ה הכריז על הפסקת המפגש ל"אור תשישות המשתתפים והמארגנים". אנטולי קרפוב וגארי קספרוב התנגדו למהלך. בסופו של דבר לפי דבריו של נשיא פיד"ה "קרפוב הסכים וקספרוב קיבל את גזר הדין". הוחלט על עריכת מפגש חוזר במהלך שנת 1985. במאי 1985 התקיים קונגרס פיד"ה שהחליט על שינוי מתכונת המשחקים, להלן:
* מספר המשחקים הוגבל ל-24
* אם לא תהיה הכרעה קרפוב יישאר להיות אלוף
* אם קספרוב ינצח במפגש לקרפוב יהיה זכות למפגש חוזר במהלך שנת 1986.

על בסיס החלטה זו אנטולי קרפוב ביקש מפגש חוזר באתם התנאים. נשיא פיד"ה החליט שהמפגש יערך כבר בפברואר 1986 ואם קספרוב לא יהיה מוכן להשתתף, הוא יאבד את התואר. קספרוב סירב לתנאים אלו. איגוד השחמט הסובייטי ניסח פשרה שהייתה מקובלת על קספרוב וקרפוב: המפגש יערך בקיץ 1986, המפסיד יוכל להפגש עם מנצח בתחרות מועמדים לקראת אליפות העולם בשחמט 1987. מחוסר ברירה, נשיא פיד"ה, פלורנסו קמפומנס, קיבל את הפשרה.

## דו-קרב על האליפות
הדו-קרב נערך בין 28 ביולי 1986 לבין 8 באוקטובר 1986. הוא התחיל בלונדון, בירת אנגליה והסתיים בלנינגרד, שבברית המועצות.

## קישורים חיצוניים

* משחקי הדו-קרב, באתר צ'סגיימס 

קטגוריה:תחרויות שחמט ב-1986
1986
קטגוריה:לונדון: תחרויות שחמט
קטגוריה:תחרויות שחמט בברית המועצות
קטגוריה:1986 בברית המועצות
קטגוריה:1986 בממלכה המאוחדת
המלט (סרט, 2009)

**המלט** (באנגלית: **Hamlet**) הוא סרט טלוויזיה משנת 2009 עיבוד של הלהקה השייקספירית המלכותית למחזה השייקספירי באותו שם. ההפקה היא בלבוש מודרני. הסרט שודר בערוץ BBC Two ב-26 בדצמבר 2009. בארצות הברית שודר הסרט לראשונה ב-28 באפריל 2010 בערוץ PBS.

גרגורי דוראן הוא במאי הסרט. דייוויד טננט מככב בתפקיד הראשי בדמות הנסיך המלט. עוד משתתפים בסרט פטריק סטיוארט בתפקיד המלך קלאודיוס ורוחו של אביו של המלט, פני דאוני בתפקיד המלכה גרטרוד, מריה גייל בתפקיד אופליה, אדוארד בנט בתפקיד לארטס, אוליבר פורד דייוויס בתפקיד פולוניוס ופיטר דה ג'רזי בתפקיד הורציו.

## הפקה
הסרט צולם בטכניקת מצלמה יחידה, בשימוש בטכנולוגיה של חברת RED One camera.

## צוות השחקנים
* הנסיך המלט – דייוויד טננט
* המלך קלאודיוס / המלך המלט – פטריק סטיוארט
* המלכה גרטרוד – פני דאוני
* אופליה – מריה גייל
* הורציו – פיטר דה ג'רזי
* לארטס – אדוארד בנט
* פולוניוס – אוליבר פורד דייוויס
* רוזנקרנץ / קברן שני – סם אלכסנדר
* גילדרשטרן – טום דייווי
* הקברן – מארק הדפילד
* השחקן המגלם את המלך – ג'ון וודוויין
* אוסריק / השחקן המגלם את המלכה – ריאן גייג'
* המלך בפנטומימה – סמואל דאטון
* המלכה בפנטומימה / כומר – ג'ים הופר
* ריינלדו / האסיר בפנטומימה – דייוויד אג'לה
* מרסלוס – קית' אוסבורן
* ברנרדו – יואן קאמינס
* פרסיסקו / פורטינברס – רוברט קרטיס
* וולטמנד – רודריק סמית'
* קורנליה – אנדראה האריס
* לוציאנוס – ריקי צ'אמפ
* גבירה משרתת – ריאן סטיל
* גבירה משרתת – זואי ת'ורן

## הפצה ב-DVD
ב-4 בינואר 2010 יצא הסרט ב-DVD בהוצאת 2 Entertain בממלכה המאוחדת ובאירלנד. ב-19 באפריל 2010 יצא בפורמט Blu-ray. ב-4 במאי 2010 יצא הסרט בארצות הברית ובקנדה ב-DVD וב-Blu-ray.

## קישורים חיצוניים
* 

* הסרט "המלט" באתר ה-BBC
* הסרט "המלט" באתר ארכיון ה-BBC

## הערות שוליים

קטגוריה:סרטים המבוססים על המלט
קטגוריה:סרטי 2009
קטגוריה:סרטי טלוויזיה בריטיים
Windows Server Update Services

**WSUS** (ראשי תיבות של: **W**indows **S**erver **U**pdate **S**ervices) הוא כלי מבית מיקרוסופט לשרתי Windows המספק למנהלים בסביבה ארגונית שירות עדכונים למחשבים מבוססי מערכת ההפעלה חלונות. הכלי מוריד את העדכונים משרתי Windows Update ומפיץ אותם למחשבים ברשת. השירות מהווה חלק אינטגרלי מ-Windows Server.

הכלי מאפשר למנהל המערכת לקבל נתונים ודוחות אודות עדכוני התוכנה של המחשבים ברשת, לקבוע מועד עדכונים ידני ואוטומטי לכל העמדות ברשת ולנהל אותם על פי מדיניות הארגון.

WSUS אינו מחייב שימוש ב-Active Directory וניתן ליישום על ידי הגדרת קבוצה מקומית או הגדרה העדכון בעורך הרישום וכמו כן ניתן להגדירו לניטור וזיהוי עמדות הנדרשות לבצע עדכוני תוכנה מבלי לבצע התקנה בפועל.

## היסטוריה
שירות העדכונים לשרתי חלונות הופץ לראשונה במערכת ההפעלה Windows Server 2003 תחת השם Software Update Services במטרה לספק עדכוני תוכנה באופן אוטומטי באמצעות שירות Windows Update.

בשנת 2007 החליטה, חברת מיקרוסופט, להרחיב את שירות העדכונים והפיצה את WSUS 3.0 המאפשר לנהל את עדכוני המערכת באמצעות מסוף ניהול.

להלן שבעת הגרסאות האחרונות: 

## ראו גם
* Windows Server
* Windows Update
* ConfigMgr

## קישורים חיצוניים
* 
* מידע אודות Wsus באתר Microsoft Technet ****

קטגוריה:Windows
ביכורה

**ביכורה** הוא מרכז כפרי בדרום עמק בית-שאן המשתייך למועצה אזורית עמק המעיינות, ונמצא כ-6 ק"מ דרומית לעיר בית שאן.

המרכז הוקם בשנת 1956. מקור השם הוא בפירות המבכירים (פירות שמקדימים להבשיל) בעמק בית שאן.

המרכז מספק שירותים ליישובים המקיפים אותו וסמוכים לו: רחוב, רוויה, שדי תרומות ותל תאומים, הידועים גם בשם "ישובי ביכורה", נכון לדצמבר 2024 מתגוררים ביישובי ביכורה כ-2,286 תושבים.

מרכז ביכורה נמצא במרכז שבין 4 היישובים אותם הוא משרת, וכ-200 מטרים מהכניסה לתל תאומים.

בביכורה בית ספר יסודי (בית ספר ביכורה), מוסדות חינוך לגיל הרך, מתנ"ס, ואנדרטה לשלושה חללים מעמק חרוד ועמק יזרעאל שנפלו בספטמבר 1938, לאחר שרכבם עלה על מוקש.

בעבר הייתה במקום גם בריכת שחייה, אך היא ננטשה עם השנים.

ביוני 2003 בוצע בביכורה הפיגוע בשדי תרומות בו נרצח תושב היישוב אבנר מרדכי ונפצע קשה עובר אורח.

## הערות שוליים

קטגוריה:עמק בית שאן
קטגוריה:מועצה אזורית עמק המעיינות
קטגוריה:יישובים שהוקמו ב-1956
קטגוריה:מרכזים אזוריים
קטגוריה:כביש 90
קטגוריה:קבוצת ביכורה
קאדילק BLS

**קאדילק BLS** (באנגלית: **Cadillac BLS**) היא מכונית סלון תוצרת חטיבת הרכב היוקרתי קאדילק, חברת בת של ג'נרל מוטורס האמריקאי, אשר יוצרה בין השנים 2005–2010, לשוקי אירופה.

בין השנים 2005–2010 דגם ה"קאדילק BLS" יוצר בשוודיה, בעיר "Trollhättan" במפעל ג'נרל מוטורס "Trollhättan Assembly". דגם ה"קאדילק BLS" נבנה על פי הפלטפורמה של דגם מכונית הסלון השוודית "Saab 9-3".

בין השנים 2009–2010 דגם ה"קאדילק BLS" יוצר ברוסיה, בעיר קלינינגרד.

יוצרו 7,500 יחידות.

## תצורות "קאדילק BLS"
* 4 דלתות - סלון
* 5 דלתות - סטיישן
## דרגות גימור "קאדילק BLS"
* Business
* Elegance
* Sport
* Sport Luxury
## תמונות

קובץ:Cadillac-bls-sideview Kopie.jpg |  "קאדילק BLS"
קובץ:Saabillac.... (32979908731).jpg |  "קאדילק BLS"
קובץ:Cadillac BLS Front view.jpg  |  "קאדילק BLS"
קובץ:Cadillac BLS 2006 02.jpg  |  "קאדילק BLS", שנת 2006
קובץ:Interior BLS.jpg |  "קאדילק BLS" - מבט לתוך הרכב
קובץ:Cadillac BLS Wagon D front.JPG |  "קאדילק BLS" - סטיישן
קובץ:Cadillac BLS Wagon D rear.JPG |  "קאדילק BLS" - סטיישן
קובץ:Cadillac BLS D Wagon front 20100508.jpg  |  "קאדילק BLS" - סטיישן
קובץ:Cadillac BLS-Wagon.JPG  |  "קאדילק BLS" - סטיישן


## ראו גם
* קאדילק
## לקריאה נוספת
* 

## קישורים חיצוניים

* 

## הערות שוליים

קטגוריה:מכוניות סלון
קטגוריה:מכוניות סטיישן
BLS
קטגוריה:דגמי מכוניות שהושקו ב-2005
קטגוריה:מכוניות אמריקאיות
יחסי אוסטרליה–בנגלדש

**יחסי אוסטרליה–בנגלדש** הם היחסים הדו-צדדיים בין **[[אוסטרליה|קהיליית אוסטרליה]]** לבין **[[בנגלדש|הרפובליקה העממית של בנגלדש]]**.

## היסטוריה
אוסטרליה הייתה בין המדינות הראשונות, והראשונה בעולם המפותח, להכיר בעצמאותה של בנגלדש ב-1971.

## מסחר והשקעות
חברת הנפט והגז האוסטרלית "Santos" משקיעה מרכזית במגזר המגזר הטבעי של בנגלדש. בשנת 2014 היקף הסחר בין שתי המדינות הגיע ליותר ממיליארד דולר אוסטרלי. הייצוא של בנגלדש לאוסטרליה באותה השנה הגיע לכ-450 מיליון דולר.

## שיתוף פעולה ביטחוני
שתי המדינות עושות תרגילים צבאיים משותפים.

## זכויות אדם
אוסטרליה ובנגלדש הן בין המדינות היחידות אשר מספקות את האפשרות להגדרת המין השלישי בדרכונים שלהן.

## ספורט
שתי המדינות מתחרות אחת נגד השנייה בטורנירי ספורט שונים, כגון אליפות העולם בקריקט.

## יחסים דיפלומטים
אוסטרליה מחזיקה בנציבות עליונה בדאקה. מאידך, בנגלדש מחזיקה בנציבות עליונה בקנברה וקונסוליות בבריזבן, פרת' וסידני.

## ראו גם
* יחסי בנגלדש–פיג'י

## קישורים חיצוניים

* Department of Foreign Affairs and Trade Australia
* Australian High Commission in Bangladesh
* Bangladesh High Commission in Australia

## הערות שוליים

קטגוריה:ערכים ללא קטגוריות פיזיות - יחסי חוץ